# Mauro Cervera i Just

Mauro Cervera i Just (Alaquàs, 5 de setembre de 1997) és un actor de teatre, cinema i televisió valencià.

## Biografia

Va nàixer a Alaquàs, València, i des de menut va mostrar interès per les arts escèniques.
El 2007, va començar cantant el Cant de la Carxofa d'Alaquàs i va participar en diversos cors. Durant la seua adolescència, va desenvolupar una passió pel cinema, influenciat pel seu entorn familiar. Part de la seua família, inclosa la seua mare, és de Mèxic.
Va estudiar audiovisuals en l'institut, on la seua professora el va motivar a participar en produccions amateur. En 2014, va protagonitzar el curtmetratge Kansas Shortfilm de L'Esclat Produccions, dirigit per Alejandro Monreal, al costat de Jorge Clemente. El curtmetratge va ser seleccionat en el ABYcine 2014.

## Formació

Va estudiar art dramàtic en la Fundació Shakespeare amb Manuel Ángel Conejero i, posteriorment, a l'Escola Superior d'Art Dramàtic de València.

## Carrera professional

El 2017, va actuar en Lejos del fuego de Javier Artigas, interpretant a Toni. En 2020, va protagonitzar El que sabem de Jordi Núñez, on va interpretar a Martí. La pel·lícula va inaugurar la Mostra de València 2022 i es va presentar en el Festival Internacional de Cinema de l'Índia. La seua actuació li va valer un Blogo de oro (Premis de cinema independent) i un esment especial en el festival descentralitzat LAZOS.
En 2022, va aparèixer en la sèrie Una perra andaluza de Pablo Tocino, en el capítol 7, com Beltrán. El 2023 va participar en Un bany propi (Festival Internacional de Cinema de Shanghai) de Lucía Casañ i va treballar amb Nuria González i Carles Sanjaime.
També en 2023 va participar en Valenciana de Jordi Núñez, pel·lícula guanyadora del premi del públic en Cinema Jove 2024, on a més va treballar com a coach de valencià amb Ángela Cervantes. Va fer, en el mateix any, la gira de l'obra Estimats pares amb la companyia Micalet, interpretant a Juli. El 2024 va treballar de nou amb Javier Artigas protagonitzant Historias de amor al costat de l'actriu Tània Fortea.

## Activisme

Cervera Just és activista valencianista i besnét de l'escultor i polític Alfredo Just Gimeno, així com nebot besnét de Juli Just Gimeno, ministre d'Obres Públiques de la Segona República Espanyola.

## Filmografia
### Cinema

* Kansas Shortfilm (2014)
* Lejos del fuego (2017) com a Toni
* El que sabem (2020) com a Martí
* Traje de luces (2023) com a Nicolás
* Un bany propi (2023)
* Valenciana (2023)
* Historias de amor (2024)

### Televisió

* Una perra andaluza (2022) com Beltrán

### Teatre

* Estimats paris (2023) com a Juli

## Premis i reconeixements

* Blogo de Oro per El que sabem (2020)
* Esment especial en el festival LAZOS per El que sabem (2020)
* Millor actor en VALÈIFF • València Indie Film Festival per Traje de luces (2023)

## Referències

* ↑ https://www.imdb.com/name/nm9191655/?ref_=nv_sr_srsg_0_tt_0_nm_8_in_0_q_mauro%2520cervera
* 1 2 3 «Generación V: Mauro Cervera i Just» (en castellà). [Consulta: 12 febrer 2025].

## Bibliografia

* Mauro Cervera i Just en Filmaffinity. Filmaffinity.
* El actor podría ser guía turístico en Alaquàs. Valencia Plaza.

## Enllaços externs

* Mauro Cervera - Alsira García Maroto
* Perfil de Mauro Cervera i Just en AAPV